INPA MODEL ZA VREDNOVANJE NAUČNE PRODUKTIVNOSTI

**1. Uvod**

Univerzitet Crne Gore uvodi Indeks naučne produktivnosti i angažovanja (INPA) kao instrument za vrednovanje naučnoistraživačke produktivnosti pojedinaca i organizacionih jedinica. Model je transparentan, primjenjiv i usmjeren ka podsticanju izvrsnosti i pravednijoj raspodjeli podsticajnih sredstava.

**2. Individualni indeks (INPA pojedinca)**

**Formula za obračun INPA indeksa pojedinca:**

INPA =

$\sum\_{i=1}^{6}$ ($B\_{i}F\_{i}$) + $\sum\_{i=7}^{17}$ $B\_{i}$

Gdje je:

 - Bᵢ = osnovna vrijednost bibliografske jedinice
 - Fᵢ = faktor autorstva:
    • prvi autor: 1.0
    • ostali autori: 0.5

**3. Bibliografske jedinice**

**B1–B7: Naučni radovi i monografije**

●      B1: Rad u Q1 časopisu – 10 bodova

●      B2: Rad u Q2 časopisu – 8 bodova

●      B3: Rad u Q3/Q4 časopisima – 5 bodova

●      B4: Monografija renomiranog izdavača (autorska) – 10 bodova

●      B5: Poglavlje u monografiji renomiranog izdavača – 6 bodova

●      B6: Udžbenik – 12 (univerzitetski); 8 (srednjoškolski); 6 (osnovnoškolski)

**B7-B8: Mentorstva**

●      B7: Mentorstvo odbranjene doktorske disertacije – 12 bodova

●      B8: Mentorstvo odbranjenog master rada – 2 boda

**B9–B11: Ostale kategorije**

●      B9: Uredništvo časopisa Q1/Q2 – 6 bodova

●      B10: Međunarodna nagrada – 10 bodova **(vidjeti napomenu dolje)**

●      B11: Međunarodna izložba ili umjetnički rad sa objavljenom kritikom– 5 bodova

**B12–B16: Projekti**

●      B12: Međunarodni projekat (Horizon) – 7 rukovodilac projekta / 3 učesnik

●      B13: Erasmus+, IPA – 5 rukovodilac projekta / 2 aktivni učesnik

●      B14: Ostali međunarodni projekti (> 40.000 €) – 3 rukovodilac projekta / 1 aktivni učesnik

●      B15: Nacionalni projekat (> 100.000 €) – 5 rukovodilac projekta / 2 aktivni učesnik

●      B16: Nacionalni projekat (> 40.000 €) – 3 rukovodilac projekta / 1 aktivni učesnik

**B17:  Naučni uticaj**

●      B17: Indeks citiranosti

**4. Indeks uspješnosti jedinice**

INPA indeks jedinice predstavlja zbirni pokazatelj na nivou fakulteta ili instituta.

Izračunava se kao:

**INPA\_jedinice = prosječan INPA + bonus produktivnosti + bonus međunarodne aktivnosti**
 **Bonusi:** - 5 bodova po osobi sa INPA > 200 (maksimum 5 osoba)
 - 10 bodova ako bar jedna osoba ima INPA > 250

Obračun se vrši samo ako jedinica ima najmanje 3 aktivna istraživača sa pozitivnim indeksom.

**5. Napomene**

-       Časopisi treba da su prvo indeksirani na SCI, SCIE, SSCI, AHCI listama, pa potom kategorisani u Q1, Q2, Q3, Q4

-       Radovi u MDPI i Frontiers ne ulaze u obračun

-       Spisak renomiranih izdavača za monografije i poglavlja u monografijama definisan je u Prilogu 5 akta Uslovi i kriterijumi za izbor u akademska zvanja

-       Isključuju se priručnici, zbornici, handbooks i lecture notes

-       Komisija zadržava pravo verifikacije u sumnjivim slučajevima

**Napomena za B10 – Međunarodna nagrada**

    Pod „međunarodnom nagradom“ smatra se:

●      Priznanje koje dodjeljuje zvanična institucija ili organizacija sa sjedištem van Crne Gore za doprinose u nauci, umjetnosti ili inovacijama

●      Priznanja od strane akreditovanih agencija, akademija nauka, UNESCO, Evropske komisije i slično, za doprinose u nauci, umjetnosti ili inovacijama

     **Ne ulaze u obračun:**

●      Interne nagrade fakulteta/univerziteta

●      Komercijalne i marketinške nagrade

●      Zahvalnice i potvrde o učešću

**Napomena za B12 - B16 - Projekti
Godišnji obračun projekata:**Broj bodova se dodjeljuje za svaku akademsku godinu u kojoj je osoba aktivno učestvovala u realizaciji (aplikacija, realizacija, izvještavanje, diseminacija i sl.).

**Primjer:**

Rukovodilac projekta (ispred institucije) Horizon projekta  → 7 bodova godišnje

Aktivni učesnik na projektu je onaj koji doprinosi uspješnosti i izvrsnosti projekta kroz svoje doprinose/publikacije (do 5 aktivnih učesnika).

**Napomena za B17: Indeks citiranosti / naučni uticaj**

●      +20 bodova ako je istraživač na Stanfordovoj listi (2% najcitiranijih)

●      +10 bodova ako ima više od 100 citata u godini (Google Scholar)

●      +5 bodova ako ima h-indeks ≥ 10 u poslednjih 5 godina (Google Scholar)

U obračun ulazi **samo jedna** od gornjih vrijednosti (najviša).